text: Se video: TV SYD til dramatisk tvillinge-fødsel
  10 juli 2017 kl. 15.02
  En tvillinge-fødsel er forholdsvis sjælden, men TV SYD kom i dag i stalden hos den eneste landmand på Barsø, da det skete. Endda en dramatisk en af slagsen.
  I forbindelse med optagelserne til aftenens direkte besøg på Barsø kom tv-holdet ud i stalden med økologisk landmand Søren Svennesen, da koen var ved at kælve.
  Koen havde fået den første kalv ud ved egen hjælp. Men nr. to lå forkert og måtte trækkes ud.
  - Ellers ville den drukne, når den drikker fostervandet, forklarer Søren Svennesen, da det er veloverstået.
  Det så voldsomt ud, konstaterer reporter Runa Ammitsbøl Flügge. Bl.a. da landmanden skulle have gang i hjerte- og lungefunktionen hos den lille hun-kalv.
  Se i TV SYD kl. 19.30, hvordan mor og kalv har det.
  